Olimpiese Somerspele 2020

Die **Olimpiese Somerspele 2020** (Japannees: 2020年夏季オリンピック, Hepburn: *Nisen Nijū-nen Kaki Orinpikku*), amptelik bekend as die **Spele van die XXXIIste Olimpiade**, sou oorspronklik tussen 24 Julie en 9 Augustus 2020 in Tokio, Japan, gehou gewees het, met die nuwe datums van 23 Julie tot 8 Augustus 2021. Tydens die geleentheid het 11&nbsp;090 atlete uit 206 lande aan 339 items in 33 verskillende sportsoorte deelgeneem.

duimnael|links|Die Japannese Nasionale Stadion in Tokio
[duimnael|links|400px|Kaart van deelnemende nasies in 2020:

 Gasheerstad [Tokio]]
Dit was die 32ste aanbieding van die Somerspele sedert 1896 en die tweede keer wat Tokio die spele gehuisves het na hulle eerste spele in 1964. Naas Tokio was Istanboel en Madrid kandidate vir die aanbied van die 2020-Somerspele. Ná die Rugbywêreldbeker 2019 is die Olimpiese Somerspele 2020 die tweede groot sportkompetisie in Japan binne twee jaar. Verder was dit die tweede van drie agtereenvolgende Olimpiese Speles wat in 'n Asiatiese stad aangebied is, ná Pyeongchang (2018).

Die opening- en sluitingseremonies het in die Japannese Nasionale Stadion in Tokio plaasgevind. Soos gebruiklik het die lande in alfabetiese volgorde die stadion ingestap met Griekeland eerste en die gasheer Japan laaste, maar aangesien die plaaslike taal Japannees is, is dié taal se alfabet gebruik om die volgorde te bepaal. Beide Chad le Clos (swem) en Phumelela Mbande (veldhokkie) het die Suid-Afrikaanse vlag ingedra.

As gevolg van die wêreldwye Covid-19-pandemie het die Internasionale Olimpiese Komitee met die Japannese reëlingskomitee ooreengekom om die Olimpiese Somerspele 2020 vir een jaar uit te stel. Die sportgeleentheid het egter steeds sy amptelike naam behou as die Olimpiese Somerspele van die jaar 2020. Dit was die eerste keer dat 'n moderne Olimpiese Spele uitgestel en in 'n onewe jaar gehou is. Verder het die Japannese regering en die Internasionale Olimpiese Komitee aangekondig dat dit sonder enige toeskouers sou plaasvind.

Die Paralimpiese Somerspele 2020 is tussen 24 Augustus en 5 September 2021 in Tokio gehou.

## Toewysing 
duimnael|links|upright|Seiko Hashimoto, hoof van Tokio se reëlingskomitee
duimnael|400px|Kaart van die kandidaatstede vir die Olimpiese Somerspele 2020
[duimnael|links|upright|[Mauricio Macri, die destydse burgemeester van Buenos Aires, praat by die 125ste IOK-sessie in 2013]]
Van die stede wat hulself beskikbaar gestel het om die Spele aan te bied sluit in (die lys is nie volledig nie):
; Afrika
* Durban, Suid-Afrika
; Europa:
* Rome, Italië
* Sint Petersburg, Rusland
* Bakoe, Azerbeidjan
* Praag, Tsjeggië

; Asië:
* Tokio, Japan
* Delhi, Indië
* Doha, Katar
* Busan, Suid-Korea

Tokio is op 7 September 2013 in Buenos Aires deur die Internasionale Olimpiese Komitee as gasheer aangewys vir die Olimpiese Somerspele in 2020. Ander kandidate was Istanboel en Madrid.

Die stemming het as volg verloop:

## Sporte 
Tydens die Olimpiese Somerspele 2020 was daar in nuwe Olimpiese sportsoorte soos 3x3 Basketbal, BMX vryslag, koppelfietsry en verdere gemengde items meegeding. Onder die nuwe IOK-beleid, wat die gasheer toelaat om nuwe sportsoorte by die Olimpiese program ter aanvulling van die permanente kerngebeurtenisse te voeg, het tydens die Spele karate, klimsport, branderplankry en skaatsplankry hul Olimpiese debuut gemaak, terwyl bofbal en sagtebal weer vir die eerste keer sedert 2008 aangebied is.

33 Olimpiese sporte is tydens die Spele beoefen. Tydens die Spele is 339 medaljes oorhandig.

## Stadions 
### Erfenissone 
duimnael|Yoyogi Nasionale Gimnasium, ontwerp deur Kenzo Tange
duimnael|Tokio Metropolitaanse Gimnasium
duimnael|Nippon Budokan
duimnael|Tokio se Olimpiese watersportsentrum
duimnael|Die Ariake Coliseum in Kōtō, Tokio
duimnael|Die Ajinomoto-stadion in Chōfu, Tokio
duimnael|Die Saitama Superarena in Saitama
duimnael|Die Jokohamastadion in Jokohama
duimnael|Die Sapporo-koepel in Sapporo
duimnael|Die Internasionale Stadion in Jokohama
Sewe plekke is binne die sentrale sakedistrik van Tokio, noordwes van die Olimpiese dorp geleë. Van hierdie plekke is ook vir die Olimpiese Somerspele 1964 ingespan.

### Tokiobaaisone 
13 plekke vir 15 sporte was in of naby Tokiobaai, suidoos van die Olimpiese dorp, hoofsaaklik op Ariake, Odaiba en die omliggende kunsmatige eilande geleë.

### Afgeleë sportplekke 
16 sportplekke vir 16 sporte was meer as 8&nbsp;km van die Olimpiese dorp af geleë.

### Sokkerstadions 
## Kalender 
Die oorspronklike kalender vir die Olimpiese Somerspele 2020 is met 364 dae uitgestel om te verseker dat al die items op die oorspronklik beplande dag van die week plaasvind, waarvolgens die nuwe kalender van 21 Julie tot 8 Augustus geloop het. Die 2020-kalender is deur die IOK op 18 Julie 2018 – met die uitsondering van swem, sierduik en gesinchroniseerde swem – goedgekeur.

Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die aantal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar, word die aantal atlete per land in hakies aangedui:

### Suid-Afrikaanse deelname 
Suid-Afrika het in totaal 1 goue, 2 silwer- en 0 bronsmedaljes gewen:
* Tatjana Schoenmaker het 'n goue medalje in die 200&nbsp;m-borsslag vir vroue met 'n nuwe Olimpiese rekord van 2:18.95 sekondes gewen.
* Tatjana Schoenmaker het silwer in die 100&nbsp;m-borsslag vir vroue gewen.
* Bianca Buitendag het silwer in branderplankry vir vroue gewen.

## Aantal medaljes 
400px|duimnael|Kaart van medaljes volgens lande:
 vertoon lande, wat ten minste een goue medalje gewen het.
 vertoon lande, wat ten minste een silwer medalje gewen het.
 vertoon lande, wat ten minste een brons medalje gewen het.
 vertoon lande, wat geen medaljes gewen het nie.
 vertoon lande, wat nie aan die Olimpiese Somerspele 2020 deelgeneem het nie.
Hier is die top tien lande wat medaljes by die Spele verower het:

## Sien ook 
* Olimpiese Somerspele 1940 in Tokio beplan, maar weens die Tweede Wêreldoorlog gestaak
* Olimpiese Winterspele 1940 in Sapporo beplan, maar weens die Tweede Wêreldoorlog gestaak
* Olimpiese Somerspele 1964 in Tokio
* Olimpiese Winterspele 1972 in Sapporo
* Olimpiese Winterspele 1998 in Nagano

## Verwysings 
## Eksterne skakels 
*  Amptelike webwerf van die Olimpiese Somerspele 2020
*  Tokyo 2020 *Olympic.org*. Internasionale Olimpiese Komitee.
*  Uitslae en medaljewenners *Olympic.org*. Internasionale Olimpiese Komitee.